amanoisuno/poetBack huggingface dataset:
漁父歌 和凝 
白芷汀寒立鷺鷥，蘋風輕剪浪花時。煙冪冪，日遲遲，香引芙蓉惹釣絲。
楊柳枝 和凝 
軟碧搖煙似送人，映花時把翠眉嚬。青青自是風流主，慢颭金絲待洛神。瑟瑟羅裙金縷腰，黛眉隈破未重描。醉來咬損新花子，拽住仙郎盡放嬌。鵲橋初就咽銀河，今夜仙郎自姓和。不是昔年攀桂樹，豈能月裏索姮娥。
解紅歌 和凝 
百戲罷，五音清，解紅一曲新教成。兩個瑤池小仙子，此時奪卻柘枝名。
題鷹獵兔畫 和凝 
雖是丹青物，沈吟亦可傷。君誇鷹眼疾，我憫兔心忙。豈動騷人興，惟增獵客狂。鮫綃百餘尺，爭及制衣裳。
醴泉院 和凝 
萬山嵐靄簇洋城，數處禪齋盡有名。古柏八株堆翠色，珍重支公每相勉，我於儒行也修行。
興勢觀 和凝 
山名興勢鎮梁洋，儼有真風福此方。瘦柏握盤籠殿紫，只向五千文字內，願成金骨住仙鄉。
洋川 和凝 
華夷圖上見洋川，知在青山綠水邊。官閑最好遊僧舍，江近應須買釣船。
句 和凝 
先生自舞琴。波上人如潘玉兒，掌中花似趙飛燕。（《採蓮曲》，